S-1612/2019

Mál þetta, sem dómtekið var í gær, er höfðað með ákæru lögreglustjórans á höfuðborgarsvæðinu, útgefinni 30. september 2019. Upphaflega var ákæran gefin út á hendur þremur mönnum, [X], [Y] og P-kvk-þgf M-x-x I-x-x, sem allir munu rúmenskir ríkisborgarar, hinn síðastnefndi fæddur 30. nóvember 1979. Við þingfestingu málsins afturkallaði ákæruvaldið ákæruna að því er varðaði þá tvo fyrstnefndu, en ekki hafði verið unnt að birta þeim fyrirkall. Ákæran er gefin út „fyrir eftirfarandi hegningarlagabrot:

I.

Gegn öllum ákærðu fyrir þjófnað með því að hafa föstudaginn 21. september 2018 í félagi stolið samtals 119.535 krónum af [...], kt. 000000- 0000, með því að stela veski [...]í verslun Apótekarans, Mjóddinni, sem innihélt meðal annars greiðslukort hennar sem ákærðu notuðu án heimildar til að taka út samtals 119.535 krónur í níu færslum í hraðbönkum Landsbankans í Hamraborg, Kópavogi, Íslandsbanka í Mjódd, Reykjavík, Landsbankans að Laugavegi 26, Reykjavík, og hraðbanka Tomato á óþekktum stað.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Mál 007- 2018- 64312

II.

Gegn öllum ákærðu fyrir þjófnað með því að hafa föstudaginn 21. september 2018 í félagi stolið samtals 490.130 krónum af [...], kt. 000000- 0000, með því að stela veski [...] í verslun Hagkaups, Litlatúni 1- 3, Garðabæ, sem innihélt meðal annars greiðslukort hennar sem ákærðu notuðu án heimildar til að taka út samtals 490.130 krónur í sjö færslum í hraðbanka Landsbankans í Hamraborg, Kópavogi.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Mál 007- 2018- 65003

III.

Gegn öllum ákærðu fyrir þjófnað með því að hafa laugardaginn 22. september 2018 í félagi stolið samtals 42.000 krónum af [...], kt. 000000- 0000, með því að stela veski [...] fyrir utan heimili hennar að [...], Reykjavík, sem innihélt meðal annars 7.000 krónur í reiðufé auk þess sem ákærðu notuðu greiðslukort [...]án heimildar til að taka út samtals 35.000 krónur í tveimur færslum, annars vegar í hraðbanka Arion banka í verslunarmiðstöðinni Kringlunni, Reykjavík, og hins vegar í hraðbanka Landsbankans í Hamraborg, Kópavogi.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Mál 007- 2018- 64156

IV.

Gegn öllum ákærðu fyrir þjófnað með því að hafa laugardaginn 22. september 2018 í félagi stolið samtals 318.450 krónum af [...], kt. 000000- 0000, og 200.000 krónum af Berg fasteignafélagi slf. kt. 000000- 0000, með því að stela veski [...] í verslun Fjarðarkaupa, Hafnarfirði, sem innihélt meðal annars greiðslukort [...] og fyrirtækjakort [...]. sem ákærðu notuðu án heimildar til að taka út samtals 518.450 krónur í ellefu færslum í hraðbanka Landsbankans í Hamraborg, Kópavogi.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Mál 007- 2018- 64165

V.

Gegn öllum ákærðu fyrir þjófnað með því að hafa laugardaginn 22. september 2018 í félagi stolið samtals 110.000 krónum af [...], kt. 000000- 0000, með því að stela veski [...]í verslun Bónus, Smáratorgi, sem innihélt meðal annars greiðslukort hennar sem ákærðu notuðu án heimildar til að taka út samtals 110.000 krónur í fjórum færslum í hraðbanka Landsbankans í Smáralind, Kópavogi.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Mál 007- 2018- 64167

Þess er krafist að ákærðu verði dæmdir til refsingar og til greiðslu alls sakarkostnaðar.“

Ákærði P-kvk-nf M-x-x I-x-x kom fyrir dóm og játaði sök samkvæmt ákærunni. Með játningu sinni, sem fær stoð í gögnum málsins og ekki þykir ástæða til að draga í efa, er ákærði sannur að sök og hefur unnið sér til refsingar en háttsemi hans er rétt færð til refsiheimilda í ákæru. Eins og áður segir var ákæra afturkölluð að því er varðaði þá tvo sem ákærðir höfðu verið með ákærða. Verður litið svo á, í ljósi játningar ákærða P-kvk-ef og gagna málsins, að sannað sé í málinu að ákærði hafi framið brot sín í félagi við tvo menn en ekki verður slegið föstu að það hafi verið þeir tveir sem ákæran tók til.

Ákærði framdi brot sín í félagi við tvo aðra menn og voru þau framin á tveimur dögum. Brotaþolar voru, auk eins félags, fimm konur, var sú yngsta komin yfir sextugt, tvær voru komnar yfir sjötugt og tvær yfir áttrætt. Ákærða til málsbóta horfir að hann játar sök sína skýlaust og hefur gert frá upphafi og jafnframt borið í yfirheyrslum um nöfn samverkamanna sinna. Hann hefur ekki annan sakaferil á Íslandi sem vitað er um og ekki liggja fyrir í málinu handfastar upplýsingar um sakaferil í öðrum löndum. Þegar á allt er horft verður refsing ákærða ákveðin fangelsi í sex mánuði en ákveðið að fullnustu þriggja mánaða af refsingunni verði frestað og niður falli hún að liðnum þremur árum haldi ákærði almennt skilorð 57. gr. almennra hegningarlaga. Gæzluvarðhald ákærða frá 10. september skal dragast frá fangelsisrefsingunni. Ákærða verður gert að greiða 622.400 króna þóknun skipaðs verjanda síns, I-kk-ef S. B-kk-ef lögmanns, og er virðisaukaskattur innifalinn og þóknunin tekur bæði til starfa verjandans fyrir dómi og á rannsóknarstigi málsins. Ekki mun annar sakarkostnaður hafa fallið til. Af hálfu ákæruvaldsins fór V-kk-nf R-kk-nf Þ-kk-nf aðstoðarsaksóknari með málið. Þ-kk-nf D-kk-nf kveður upp dóm þennan.

D Ó M S O R Ð

Ákærði, P-x-x M-x-x I-x-x, sæti fangelsi í sex mánuði. Fullnustu þriggja mánaða af refsingunni skal frestað og niður skal hún falla að liðnum þremur árum haldi ákærði almennt skilorð 57. gr. laga nr. 19/1940. Frá refsingunni skal draga gæzluvarðhald sem ákærði hefur sætt frá 10. september 2019.

Ákærði greiði 622.400 króna þóknun skipaðs verjanda síns, I-kk-ef S. B-kk-ef lögmanns.

Þ-kk-nf D-kk-nf